CELEX: 32022R0225
Language: et
Date: 2022-02-17 00:00:00
Title: Nõukogu määrus (EL) 2022/225, 17. veebruar 2022, millega muudetakse määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes

18.2.2022   
               
               
                  ET
               
               
                  Euroopa Liidu Teataja
               
               
                  L 38/1
               
            
         NÕUKOGU MÄÄRUS (EL) 2022/225,
         17. veebruar 2022,
         millega muudetakse määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 17. veebruari 2022. aasta otsust (ÜVJP) 2022/227, millega muudetakse otsust 2011/101/ÜVJP piiravate meetmete kohta seoses olukorraga Zimbabwes (1),
         võttes arvesse liidu välisasjade ja julgeolekupoliitika kõrge esindaja ja Euroopa Komisjoni ühist ettepanekut
         ning arvestades järgmist:
         
                     (1)
                  
                  
                     Seoses olukorraga Zimbabwes jõustatakse nõukogu määrusega (EÜ) nr 314/2004 (2) mitu nõukogu otsuses 2011/101/ÜVJP (3) sätestatud meedet, sealhulgas teatavate isikute ja üksuste rahaliste vahendite ja majandusressursside külmutamine.
                  
               
                     (2)
                  
                  
                     Nõukogu võttis 17. veebruaril 2022 vastu otsuse (ÜVJP) 2022/227, millega muudetakse otsuse 2011/101/ÜVJP artiklit 10, millega jäetakse kolm isikut välja otsuse 2011/101/ÜVJP I lisas esitatud selliste isikute ja üksuste loetelust, kelle suhtes kohaldatakse piiravaid meetmeid, ning jäetakse välja otsuse 2011/101/ÜVJP II lisa, mis sisaldab nende isikute loetelu, kelle suhtes piiravate meetmete kohaldamine on peatatud.
                  
               
                     (3)
                  
                  
                     17. veebruaril 2022 muudeti vastavalt komisjoni rakendusmäärusega (EL) 2022/226 (4) määruse (EÜ) nr 314/2004 III lisa.
                  
               
                     (4)
                  
                  
                     Otsuse (ÜVJP) 2022/227 jõustamiseks ja eelkõige selleks, et kõikide liikmesriikide majandustegevuses osalejad kohaldaksid seda ühetaoliselt, on vaja liidu tasandi õigusakti.
                  
               
                     (5)
                  
                  
                     Määrust (EÜ) nr 314/2004 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 314/2004 muudetakse järgmiselt.
            
                        1)
                     
                     
                        Artikli 6 lõige 4 jäetakse välja.
                     
                  
                        2)
                     
                     
                        IV lisa jäetakse välja.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 17. veebruar 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Vt käesoleva Euroopa Liidu Teataja lk 5.
         
            (2)  Nõukogu 19. veebruari 2004. aasta määrus (EÜ) nr 314/2004 piiravate meetmete kohta seoses olukorraga Zimbabwes (ELT L 55, 24.2.2004, lk 1).
         
            (3)  Nõukogu 15. veebruari 2011. aasta otsus 2011/101/ÜVJP piiravate meetmete kohta seoses olukorraga Zimbabwes (ELT L 42, 16.2.2011, lk 6).
         
            (4)  Vt käesoleva Euroopa Liidu Teataja lk 3.